****

**ZÁPISNICA Z PRÍPRAVNÝCH TRHOVÝCH KONZULTÁCIÍ**

**Názov verejného obstarávateľa:** Národná banka Slovenska

**Sídlo verejného obstarávateľa:** Imricha Karvaša 1, 813 25 Bratislava

**Názvy účastníkov:** Alison Slovakia s.r.o.

PosAm, spol. s r.o.

Slovanet, a. s.

Synchronix, a.s.

**Predmet / názov PTK:** Monitoring kybernetickej bezpečnosti

**Postup:** Prípravné trhové konzultácie (ďalej len „PTK“)

**Legislatívny rámec:** Podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Dokumenty a bližšie informácie k PTK:** <https://nbs.sk/o-narodnej-banke/verejne-obstaravanie/pripravne-trhove-konzultacie/>

**Lehota na prihlásenie k účasti na PTK:** do 24.5.2024 do 14.00 h

**Miesto uskutočnenia PTK:** Národná banka Slovenska, Imricha Karvaša 1, 813 25 Bratislava

**Dátum a čas uskutočnenia PTK:** 4.6.2024, 9:00 h

Pred začatím plánovaného postupu verejného obstarávania realizuje Národná banka Slovenska v súlade s § 25 zákona o verejnom obstarávaní prípravné trhové konzultácie. Cieľom PTK je spresnenie technických požiadaviek na služby Monitoringu kybernetickej bezpečnosti a získanie informácií týkajúcich sa obchodných podmienok dodania služby. Tieto informácie poslúžia ako podklad pre prípravu súťažných podkladov plánovaného verejného obstarávania služieb Monitoringu kybernetickej bezpečnosti.

**PTK predchádzalo dňa 17.5.2024 zverejnenie Výzvy** na účasť na PTK (ďalej len „výzva“) s prílohami na webovom sídle NBS na adrese: <https://nbs.sk/o-narodnej-banke/verejne-obstaravanie/pripravne-trhove-konzultacie/>. Výzva na účasť na PTK bola zverejnená aj v Úradnom vestníku EÚ 98/2024 pod číslom 298811-2024 a vo Vestníku verejného obstarávania vedeného ÚVO 99/2024 pod číslom 13289 – POS. Zverejnením výzvy bolo umožnené, aby sa týchto konzultácií mohlo zúčastniť široké spektrum hospodárskych subjektov, prípadne tretieho sektora.

Na úvod online PTK mítingu NBS oboznámila účastníkov o plánovanom priebehu a cieľoch PTK. Takisto účastníkov PTK oboznámila o vyhotovení audio záznamu z PTK pre účely vyhotovenia zápisnice z priebehu PTK, ktorý bude po jej verifikácii následne zlikvidovaný.

Nasledovala diskusia k nasledovným bodom podľa prílohy 3 – Úvodné témy na diskusiu.

**1. Predmet zákazky**

**Sú pre Vás zrozumiteľné všetky požiadavky na služby, resp. čo je potrebné spresniť aby bolo možné vypracovať záväznú ponuku vo verejnom obstarávaní?**

*Diskusia k bodu:*

* Čo mám byť obsahom služby (HW, SW, licencie, a pod.).

- *Predstava NBS je, aby poskytnuté služby obsahovali všetky potrebné HW komponenty, SW, licencie, oprávnenia, práce a pod. potrebné na poskytnutie služby.*

* Či NBS bude vlastníkom HW, SW, licencií a pod.

*– Predstava NBS je, že budú vo vlastníctve dodávateľa.*

* Či je možné HW poskytovateľa prevádzkovať v priestoroch NBS.

*- Áno, je to možné.*

* Či je možné nahradiť existujúce riešenia inými technológiami.

*– Áno je možné. NBS takisto nevylučuje pokračovanie služieb s existujúcimi riešeniami alebo ich kombináciu. Existujúcim riešeniam končí podpora 31.8.2025.*

* Ako budú oceňované služby na objednávku.

*– Predstava NBS je, že služby na objednávku sa budú objednávať a oceňovať na počet osobohodín.*

* Rozpor medzi informáciou uvedenou v bode 1.2 „2000 flows/s“ a 2.4.7.4 a) „150 000 flow/s“.

*– Informácia bude spresnená.*

* Ako má byť chápaná požiadavka v bode 2.5.4.15 na kritérium riešenia skenera zraniteľností použitého minimálne v 3 centrálnych bankách, ktoré sú súčasťou ESCB.

*– Uvedená textácia je použitá ako príklad resp. podnet do diskusie. NBS očakáva od uchádzačov, aby v dotazníku uviedli návrh požiadavky. NBS stanoví požiadavky v súlade so zákonom č. 343/2015 Z. z. a jeho princípmi.*

* Či má NBS skúsenosť s BAS.

*- BAS v NBS doposiaľ nebola používaná.*

* Kedy ako sa bude využívať služba Forenzná analýza.

*–* *Predstava NBS je, že služba sa bude objednávať a oceňovať na počet osobohodín. V zmluve bude stanovený spôsob objednania, napr. žiadosťou v Service Desku dodávateľa. Služba môže byť poskytovaná aj cez víkend. Cena osobohodiny služby môže byť iná ako pre ostatné služby. NBS stanoví na nacenenie predpokladaný maximálny počet hodín predmetnej služby.*

**Viete dodať požadované služby v režimoch 15/5 a 24/7?**

*Diskusia k bodu:*

* Účastníci sa vyjadria v dotazníku.

**2. Technické požiadavky**

**Sú požiadavky na technológie dostatočne definované, resp. čo je potrebné spresniť aby bolo možné vypracovať záväznú ponuku vo verejnom obstarávaní?**

*Diskusia k bodu:*

* Aká je predstava služby BAS.

*– Pravidelné automatické testovanie bezpečnosti IT infraštruktúry formou simulácie techník prienikov a útokov s automatickým vyhodnotením vykonaných testov. Red teaming a penetračné testy sa neuvažujú v rámci poskytovania tejto služby.*

* Či NBS je otvorená aj pre použitie inej technológie pre monitoring bezpečnosti ako súčasnej s konštatovaním uchádzača, že sa bude jednať o náročnú migráciu.

- *Áno, na monitoring bezpečnosti je možné použiť iné technológie, takisto sa nevylučuje pokračovanie existujúcich technológií, príp. ich kombinácia. NBS však nemá záujem nahradiť technológie (napr. FW, antivírusová ochrana a pod.), ktoré nie sú predmetom obstarávania.*

* Či majú byť licencie v rámci dodávky

- *Áno, všetky potrebné licencie potrebné na poskytnutie služby majú byť súčasťou dodávky.*

* Ako má byť vnímaný pojem „plánované“ v dokumentoch k referenčnej architektúre v kontexte dodávaných služieb.

- *Referenčná* *architektúra a v nej plánované projekty majú informatívny charakter v zmysle, s čím sa dodávateľ môže v budúcnosti stretnúť, resp. čo bude potrebné monitorovať, príp. integrovať do bezpečnostného monitoringu.*

* Aké sú požiadavky na odbornosť, odbornú prax, súdne znalectvo a pod. na výkon forenznej analýzy a či je možné túto službu riešiť subdodávkou.

*- Výkon forenznej analýzy je možné riešiť subdodávateľom. Odbornosť a prax dodávateľa by mala by byť na takej úrovni, aby získané fakty a dôkazy boli použiteľné pre vyšetrovanie počítačovej kriminality a príp. v právnych sporoch poskytla nespochybniteľné znalecké posudky. Účastníci v dotazníku navrhnú požiadavky, honorované preferencie na vyhodnotenie odbornosti a praxe výkon forenznej analýzy*

* Aká je predstava používania existujúcich bezpečnostných systémov napr. F5, WAF, Barracuda, Eset Mail a pod., dodávateľom.

*- Predstava NBS je, že existujúce bezpečnostné systémy budú slúžiť na účely dodatočnej diagnostiky, analýzy a verifikácie bezpečnostných zistení. Dodávateľ bude mať do týchto systémov read-only prístup.*

**Ktoré bezpečnostné štandardy sú Vašimi produktami podporované: NIST, CIS, ISO, MITRE ATT&CK a pod.?**

*Diskusia k bodu:*

* Účastníci sa vyjadria v dotazníku.

**3. Podmienky súťaže**

**Plánujete sa zúčastniť verejného obstarávania, prípadne sú nejaké dôvody pre ktoré by ste zvažovali sa nezúčastniť?**

*Diskusia k bodu:*

* Účastníci sa vyjadria v dotazníku.

**Aké máte úspešné referencie na SOC, SIEM, NDR, BAS a Správa zraniteľností za posledné 2 roky (bankový sektor?)**

*Diskusia k bodu:*

* Účastníci sa vyjadria v dotazníku.

**Koľko času potrebujete na prípravu ponuky? Verejný obstarávateľ zvažuje 30 až 45 kalendárnych dní.**

*Diskusia k bodu:*

* Účastníci sa vyjadria v dotazníku.

**Aké je zloženie Vášho tímu (odborná kvalifikácia (napr. vzdelanie, certifikáty a skúsenosti v projektoch rovnakých alebo obdobných ako predmet zákazky)?**

*Diskusia k bodu:*

* Účastníci sa vyjadria v dotazníku.

**Ako sa dajú overiť skúsenosti a odborná pripravenosť tímu?**

*Diskusia k bodu:*

* Účastníci sa vyjadria v dotazníku.

**Ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné/primerané?**

*Diskusia k bodu:*

* Účastníci sa vyjadria v dotazníku.

**4. Obchodné podmienky**

**Ako funguje licenčný model (licencia, subscription), resp. čo sa udeje po skončení zmluvy s HW, SW, licenciami a pod.?**

*Diskusia k bodu:*

* Termíny ukončenia platnosti licencií súčasných technológií.

*– NBS spresní/doplní chýbajúce údaje o termínoch ukončenia trvania licencií relevantných technológií.*

* Aký je očakávaný charakter rozloženia nákladov pre obstarávanie: OPEX/CAPEX.

*– Predstava NBS je, že bude obstarávať iba služby, čiže sa bude jednať o prevádzkové náklady (OPEX).*

**Aké sú podmienky pri predčasnom ukončení zmluvného vzťahu: platnosť licencií, HW, SW, transfer know-how a pod.?**

*Diskusia k bodu:*

* Účastníci sa vyjadria v dotazníku.

**Aké sú možnosti škálovateľnosti služby (zvyšovanie/znižovanie počtu monitorovaných zariadení, zmena počtu udalostí za jednotku času a pod.)?**

*Diskusia k bodu:*

* Účastníci sa vyjadria v dotazníku.

**Aké sú odhadované náklady pre jednotlivé služby? Aké je rozloženie platieb (na začiatku a mesačné platby) ?**

*Diskusia k bodu:*

* Účastníci sa vyjadria v dotazníku.

**Aké sú podmienky odovzdania know-how po skončení zmluvy?**

*Diskusia k bodu:*

* Účastníci sa vyjadria v dotazníku.

**5. Dodacie podmienky**

**Aká je Vaša predstava o migrácii z existujúcich systémov na nové systémy – čas, požiadavky na súčinnosť a pod.?**

*Diskusia k bodu:*

* V koho vlastníctve sú súčasné technológie (licencie, HW, SW).

*- Súčasné technológie sú vo vlastníctve NBS.*

**Aké sú nároky na technické vybavenie, procesy NBS, počet a odbornú spôsobilosť personálu NBS?**

*Diskusia k bodu:*

* Účastníci sa vyjadria v dotazníku.

**Aká je odhadovaná doba na prípravu spustenia služby od podpisu zmluvy?**

*Diskusia k bodu:*

* Spresniť End of Life pre súčasné technológie.
* *NBS spresní/doplní chýbajúce údaje o End of Life technológií.*

**Témy nachádzajúce iba v dotazníku**

**Aké informácie alebo dokumenty nad rámec už poskytnutých potrebujete poznať pre riadne ocenenie predmetu zákazky?**

*Diskusia k bodu:*

* Účastníci sa vyjadria v dotazníku.

**Identifikovali ste nejaké požiadavky, ktoré jednoznačne navyšujú prácnosť resp. cenu predmetu zákazky? Ak áno, ktoré to konkrétne sú?**

*Diskusia k bodu:*

* Účastníci sa vyjadria v dotazníku.

**Máte uzavreté poistenie zodpovednosti za škodu v súvislosti s výkonom vašej podnikateľskej činnosti? Ak áno, v akej výške?**

*Diskusia k bodu:*

* Účastníci sa vyjadria v dotazníku.

**Viete ako potencionálny uchádzač splniť všetky požiadavky verejného obstarávateľa na predmet plánovanej zákazky sám alebo predpokladáte, že budete potrebovať subdodávateľa?**

*Diskusia k bodu:*

* Účastníci sa vyjadria v dotazníku.

**S akými najčastejšími prekážkami ste sa doteraz stretli pri realizácii totožného/porovnateľného predmetu plánovanej zákazky a ako ste sa s nimi vysporiadali?**

*Diskusia k bodu:*

* Účastníci sa vyjadria v dotazníku.

**Vstupuje do ceny služieb v zmysle návrhu predmetu zákazky okrem ceny práce aj iný významný faktor? Ak áno, aký?**

*Diskusia k bodu:*

* Účastníci sa vyjadria v dotazníku.

**6. Rôzne**

V bode Rôzne bol ponechaný priestor na otázky účastníkov PTK, ktoré sú už vyjadrené v diskusii v bodoch vyššie.

Na záver PTK bola zopakovaná informácia, že sa od účastníka PTK očakáva verifikácia zápisnice a v lehote dvoch týždňov vyplnenie dotazníka. Po ukončení PTK verejný obstarávateľ zverejní zápisnice z priebehov PTK na svojom webovom sídle na adrese <https://nbs.sk/o-narodnej-banke/verejne-obstaravanie/pripravne-trhove-konzultacie>.